
ΤΕΥΧΟΣ ΔΕΥΤΕΡΟ 


Αρ 


. Φύλλου 5568 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Οργανισμός Εσωτερικής Υπηρεσίας του Ν.Π.Δ.Δ. 
με την επωνυμία «Δημοτικό Μουσείο Καλαβρυτι¬ 
νού Ολοκαυτώματος» Δήμου Καλαβρύτων. 

2 Καθορισμός ωρών υπερωριακής απασχόλησης 
πρακτικογράφου Δ.Σ. του Κέντρου Υποστήριξης 
και Κοινωνικής Φροντίδας Βρεφικής, Παιδικής και 
Τρίτης Ηλικίας Δήμου Αβδήρων έτους 2019. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην ΔΙΠΑΑΔ/Φ.Κ./150/ 
38655/13-11-2018 απόφαση της Υπουργού Δι¬ 
οικητικής Ανασυγκρότησης, που δημοσιεύθηκε 
στο ΦΕΚ 5133/τ.Β /16.11.2018. 

4 Διόρθωση σφάλματος στην 11756/Δ5/16-10-2018 
απόφαση του Υπουργού Υποδομών, που δημοσι¬ 
εύθηκε στο ΦΕΚ 4776/Β/25-10-2018. 


ΑΠΟΦΑΣΕΙΣ 

Αριθμ. 246032 (1) 

Οργανισμός Εσωτερικής Υπηρεσίας του Ν.Π.Δ.Δ. 
με την επωνυμία «Δημοτικό Μουσείο Καλαβρυτι¬ 
νού Ολοκαυτώματος» Δήμου Καλαβρύτων. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑ¬ 
ΔΑΣ ΚΑΙ ΙΟΝΙΟΥ 

Έχοντας υπόψη: 

Ι.Τις διατάξεις του ν.3852/2010 «Πρόγραμμα ΚΑΛΛΙ¬ 
ΚΡΑΤΗΣ» (Α' 87) και ιδίως των άρθρων 97 και 280. 

2. Τις διατάξεις του άρθρου 8 του π.δ. 139/2010 (Α' 232) 
Οργανισμός της Αποκεντρωμένης Διοίκησης Πελοπον- 
νήσου, Δυτικής Ελλάδας και Ιονίου. 

3. Τις διατάξεις του άρθρου 10 του ν.3584/2007 (Α' 143) 
και των π.δ. των 22/1990 (Α' 7) και 50/2001 (Α'39), όπως 
ισχύουν, καθώς και την ισχύουσα νομοθεσία «περί αρ¬ 
μοδιοτήτων των Ο.Τ.Α. Α' βαθμού». 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 


που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

5. Τις διατάξεις του άρθρου 28 του ν. 4325/2015 (Α' 47) 
«Εκδημοκρατισμός της Διοίκησης-Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκα¬ 
τάσταση αδικιών και άλλες διατάξεις», καθώς και του 
άρθρου 28Ατου ίδιου νόμου, το οποίο προστέθηκε με το 
άρθρο 24 του ν. 4368/2016 (Α’ 21) «Μέτρα για την επιτά¬ 
χυνση του κυβερνητικού έργου και άλλες διατάξεις» και 
την υπουργική απόφαση 15870/15.05.2017 (ΥΟΔΔ 250) 
του Υπουργού Εσωτερικών περί διορισμού Συντονιστή 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου. 

6. Την 140634/22.06.2017 (Β' 2208) απόφαση του 
Συντονιστή της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου περί μεταβίβασης 
δικαιώματος υπογραφής «Με εντολή Συντονιστή». 

7. Την 39/05.07.2018 απόφαση του Διοικητικού 
Συμβουλίου του Ν.Π.Δ.Δ. με την επωνυμία « Δημοτικό 
Μουσείο Καλαβρυτινού Ολοκαυτώματος» Δήμου Κα¬ 
λαβρύτων, αναφορικά με την ψήφιση του Οργανισμού 
Εσωτερικής Υπηρεσίας (ΟΕΥ) του Ν.Π.Δ.Δ.. 

8. Την 187/21.09.2018 απόφαση του Δημοτικού Συμ¬ 
βουλίου του Δήμου Καλαβρύτων, με την οποία εκφρά¬ 
ζεται η σύμφωνη γνώμη. 

9. Την 22 θέμα 8ο/01.11.2018 απόφαση-γνωμοδότη¬ 
ση του Υπηρεσιακού Συμβουλίου υπαλλήλων Ο.Τ.Α. Ν. 
Αχάίας, με την οποία γνωμοδοτεί υπέρ της ψήφισης του 
ΟΕΥ του Ν.Π.Δ.Δ., αποφασίζουμε: 

Εγκρίνουμε την 39/05.07.2018 απόφαση του Διοικητι¬ 
κού Συμβουλίου του Ν.Π.Δ.Δ. με την επωνυμία « Δημο¬ 
τικό Μουσείο Καλαβρυτινού Ολοκαυτώματος» Δήμου 
Καλαβρύτων, αναφορικά με την ψήφιση του Οργανισμού 
Εσωτερικής Υπηρεσίας (ΟΕΥ) του Ν.Π.Δ.Δ. με την πρό¬ 
βλεψη, όπως παρακάτω: 

ΜΕΡΟΣ 1: ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ 
ΠΡΟΣΩΠΟΥ 

• Άρθρο 1: Διάρθρωση Υπηρεσιών 

ΜΕΡΟΣ 2: ΑΡΜΟΔΙΟΤΗΤΕΣ ΥΠΗΡΕΣΙΩΝ 

• Άρθρο 2: Αρμοδιότητες Αυτοτελούς Γραφείου Μου¬ 
σείων 

• Άρθρο 3: Υπηρεσίες Υποστήριξης 

ΜΕΡΟΣ 3: ΔΙΟΙΚΗΣΗ - ΕΠΟΠΤΕΙΑ- ΣΥΝΤΟΝΙΣΜΟΣ 

•Άρθρο 4: Διοίκηση - Εποπτεία - Συντονισμός 

•Άρθρο 5: Αρμοδιότητες Προϊσταμένων Διοικητικών 
ενοτήτων 

•Άρθρο 6: Κανονισμοί Αειτουργίας των Υπηρεσιών 
ΜΕΡΟΣ 4: ΘΕΣΕΙΣ ΠΡΟΣΩΠΙΚΟΥ 

• Άρθρο 7: Οργανικές θέσεις με σχέση εργασίας Δη¬ 
μοσίου Δικαίου 

• Άρθρο 8: Θέσεις με σχέση εργασίας Ιδιωτικού Δικαίου 
Ορισμένου Χρόνου 

ΜΕΡΟΣ 5: ΠΡΟΪΣΤΑΜΕΝΟΙ ΥΠΗΡΕΣΙΩΝ 

• Άρθρο 9: Προϊστάμενοι Υπηρεσιών 
ΜΕΡΟΣ 6: ΤΕΛΙΚΕΣ ΔΙΑΤΑΞΕΙΣ 
•Άρθρο 10:Τελικές διατάξεις 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ 

ΠΡΟΣΩΠΟΥ 

Άρθρο 1 

Διάρθρωση Υπηρεσιών 

Οι Υπηρεσίες του «Δημοτικού Μουσείου Καλαβρυ¬ 
τινού Ολοκαυτώματος (Δ.Μ.Κ.Ο.) -Ν.Π.Δ.Δ. του Δήμου 
Καλαβρύτων, διαρθρώνονται σε επίπεδο Αυτοτελούς 
Γραφείου και περιλαμβάνουν τις παρακάτω υπηρεσί¬ 
ες ομαδοποιημένες σε ενότητες συναφούς σκοπού και 
αντικειμένου: 

ΕΝΟΤΗΤΑ Α': ΥΠΗΡΕΣΙΕΣ ΜΟΥΣΕΙΩΝ 
Αυτοτελές Γραφείο Μουσείων που περιλαμβάνει τις 
Υπηρεσίες: 

α). Υπηρεσίες Διοίκησης, Επικοινωνίας και Δημοσίων 
Σχέσεων 

β). Υπηρεσίες Προγραμματισμού και Οργάνωσης 
γ). Υπηρεσίες Αρχείων, Μουσείων και Πινακοθηκών 
δ). Υπηρεσίες Βιβλιοθηκών. 

ΕΝΟΤΗΤΑ Β': ΥΠΗΡΕΣΙΕΣ ΥΠΟΣΤΗΡΙΞΗΣ 
ε). Διοικητικές Υπηρεσίες (επικουρικές), 
στ). Οικονομικές Υπηρεσίες, 
ζ). Υπηρεσίες Τεχνικής Υποστήριξης. 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΕΝΟΤΗΤΑ Α': ΕΠΙΤΕΛΙΚΕΣ ΥΠΗΡΕΣΙΕΣ 

Άρθρο 2 

Αρμοδιότητες Αυτοτελούς Γραφείου Μουσείων 
Σκοπόςτου Δημοτικού Μουσείου Καλαβρυτινού Ολο¬ 
καυτώματος (Δ.Μ.Κ.Ο.) είναι: 

Α). Η συλλογή, τεκμηρίωση, συντήρηση, έκθεση και 
ερμηνεία του πάσης φύσεως μουσειολογικού υλικού 
που σχετίζεται με τα γεγονότα του Ολοκαυτώματος της 
13ης Δεκεμβρίου 1943 στα Καλάβρυτα καθώς και με 
όλα τα γεγονότα που προηγήθηκαν και ακολούθησαν 
το Ολοκαύτωμα στον ευρύτερο χώρο της επαρχίας Κα¬ 
λαβρύτων. 

Β). Η προώθηση της εκπαίδευσης και έρευνας με την 
οργάνωση περιοδικών εκθέσεων, εκπαιδευτικών προ¬ 
γραμμάτων, διαλέξεων και ιστορικών συνεδρίων, δημο¬ 
σιεύσεων και εκδόσεων, με θέματα που σχετίζονται με 
το αντικείμενο του νομικού προσώπου. 

Γ). Η δημιουργία εξειδικευμένης βιβλιοθήκης και ιστο¬ 
ρικού αρχείου που σχετίζονται με το αντικείμενο του 
νομικού προσώπου. 


Οι θεματικοί τομείς αρμοδιοτήτων του, όπως προκύ¬ 
πτουν από τη Συστατική Πράξη του, και οι αντίστοιχες 
Υπηρεσίες που δημιουργούνται, βρίσκονται σε συνάφεια 
και αναφορά με τους σκοπούς του. 

Αναλυτικότερα: 

α). Ο Τομέας Έκθεσης - Προβολής και Επίσκεψης των 
συλλογών του στους εκθεσιακούς του χώρους. 

β). Ο Τομέας Συλλογής - Συντήρησης - Τεκμηρίωσης 
και Ερμηνείας του μουσειολογικού του υλικού. 

γ). Ο Τομέας Εκπαίδευσης και Έρευνας, που αποτελεί 
και τον απώτερο σκοπό του Μουσείου και τον κύριολόγο 
της ύπαρξης του. 

δ). Ο Τομέας Πολιτιστικών δραστηριοτήτων. 

ε). Ο Τομέας ιστορικού Αρχείου και ιστορικής Βιβλι¬ 
οθήκης. 

Οι αρμοδιότητες των επί μέρους υπηρεσιών του Αυ¬ 
τοτελούς Γραφείου, είναι οι εξής: 

(Αρμοδιότητες σε θέματα διοίκησης, επικοινωνίας και 
δημοσίων σχέσεων) 

1) Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

2) Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 

3) Παράγει, διεκπεραιώνει, διαχειρίζεται και αρχειο¬ 
θετεί έγγραφα που έχουν σχέση με τη λειτουργία του 
Διοικητικού Συμβουλίου και τις αρμοδιότητες του Προ¬ 
έδρου και του Αντιπροέδρου. 

4) Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

5) Διεξάγει και διεκπεραιώνει την προσωπική αλληλο¬ 
γραφία του Προέδρου του Διοικητικού Συμβουλίου και 
τηρεί το πρωτόκολλο και το αρχείο αυτής. 

6) Τηρεί αρχείο των κάθε είδους αποφάσεων του Δή¬ 
μου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

7) Εφαρμόζει την επικοινωνιακή πολιτική για την προ¬ 
ώθηση της αποστολής και των στόχων του Δ.Μ.Κ.Ο. και 
αντίστοιχα προωθεί την εφαρμογή των προγραμμάτων 
των ενεργειών που είναι απαραίτητες για την υλοποίηση 
της επικοινωνιακής αυτής πολιτικής. 

8) Υποστηρίζει την οργάνωση και την υλοποίηση 
κάθε είδους εκδηλώσεων του Δ.Μ.Κ.Ο. (π.χ. διαλέξεις, 
συνέδρια, εκθέσεις, εκπαιδευτικά προγράμματα, εορτές, 
κ.λπ.) και οργανώνει και υλοποιεί προγράμματα προβο¬ 
λής του έργου και των υπηρεσιών που παρέχει το Νομικό 
Πρόσωπο. 

9) Εφαρμόζει προγράμματα ενημέρωσης των πολιτών 
για τις επιδιώξεις, στόχους και υπηρεσίες του Δ.Μ.Κ.Ο. με 
γενικό στόχο τη σχετική δραστηριοποίηση των πολιτών. 

10) Παρακολουθεί συστηματικά τα δημοσιεύματα 
(έντυπα και ηλεκτρονικά) σχετικά με τις δραστηριότητες 
του Δ.Μ.Κ.Ο. και ενημερώνει σχετικά τα όργανα διοίκη¬ 
σής του. Τηρεί αρχείο των δημοσιεύσεων, καθώς και των 
σχετικών απαντήσεων του Δ.Μ.Κ.Ο. 

11) Διαχειρίζεται τις σχέσεις του Δ.Μ.Κ.Ο. με τον ηλε¬ 
κτρονικό και έντυπο τύπο και τα μέσα μαζικής ενημέρω¬ 
σης και επιμελείται των δημοσιευμάτων και των δελτίων 
τύπου. 

12) Επιμελείται των ενημερωτικών εκδόσεων ή εκπο¬ 
μπών του Δ.Μ.Κ.Ο. στα ΜΜΕ. 

13) Μεριμνά για τη συνεχή ενημέρωση της ιστοσελί¬ 
δας του Δ.Μ.Κ.Ο. σε συνεργασία με το τα όργανα διοί¬ 
κησης του Νομικού Προσώπου. 

14) Συνεργάζεται κατά τις ανωτέρω δραστηριότητες, 
με την αρμόδια για την Επικοινωνία υπηρεσία του Δήμου. 

(Αρμοδιότητες σε θέματα προγραμματισμού και ορ¬ 
γάνωσης) 

15) Συνεργάζεται με τα όργανα διοίκησης του Δ.Μ.Κ.Ο. 
και συγκεντρώνει και τεκμηριώνει την αναγκαία τεχνο¬ 
γνωσία και πληροφόρηση που είναι απαραίτητη για τη 
διαμόρφωση των προγραμμάτων δράσης του Νομικού 
Προσώπου 

16) Συνεργάζεται με τα όργανα διοίκησης του Δ.Μ.Κ.Ο. 
και μεριμνά για τη διενέργεια ερευνών για τις ανάγκες 
των δημοτών σε σχέση με την αποστολή του Νομικού 
Προσώπου. 

Συγκεντρώνει προτάσεις για επεμβάσεις (έργα, ενέρ¬ 
γειες, προγράμματα) που θα ικανοποιούν τις σχετικές 
ανάγκες των δημοτών. 

17) Συνεργάζεται με τα όργανα διοίκησης του Δ.Μ.Κ.Ο., 
συγκεντρώνει προτάσεις για την εφαρμογή προγραμμά¬ 
των και δράσεων που αποσκοπούν στην επίτευξη της 
αποστολής και των στόχων του Νομικού Προσώπου. 

18) Συνεργάζεται με τις αρμόδιες υπηρεσίες για την 
εφαρμογή προγραμμάτων εξασφάλισης και διαρκούς 
βελτίωσης των τεχνικών και κοινωνικών υποδομών του 
Νομικού Προσώπου. 

19) Συνεργάζεται με την Υπηρεσία Προγραμματισμού 
του Δήμου Καλαβρύτων, κατά τις διαδικασίες σύνταξης, 
παρακολούθησης και αξιολόγησης των αποτελεσμάτων 
του μεσοπρόθεσμου επιχειρησιακού προγράμματος του 
Δήμου. 

20) Διερευνά και ενημερώνει τα όργανα και τις υπηρε¬ 
σίες του Δ.Μ.Κ.Ο. για τις πιθανές πηγές χρηματοδότησης 
των προγραμμάτων δράσης του (προγράμματα συγχρη- 
ματοδοτούμενα από την ΕΕ, προγράμματα της ΕΕ, εθνικά 
προγράμματα κ.λπ.). 

21) Υποστηρίζει τα όργανα διοίκησης και τις υπηρε¬ 
σίες του Δ.Μ.Κ.Ο. κατά τη σύνταξη, παρακολούθηση και 
αξιολόγηση επιχειρησιακών προγραμμάτων και προ¬ 
γραμμάτων δράσης. 

22) Μεριμνά για τη διενέργεια των διαδικασιών έντα¬ 
ξης έργων και δράσεων του Δ.Μ.Κ.Ο. σε προγράμματα 
συγχρηματοδότησης, για την παρακολούθηση της υλο¬ 
ποίησής τους και τη σχετική ενημέρωση των αρμοδίων 
Αρχών, σε συνεργασία με τις αρμόδιες υπηρεσίες. 

23) Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Δ.Μ.Κ.Ο. και άλλων φορέων για την υλοποί¬ 
ηση έργων, ενεργειών και προγραμμάτων. Συντονίζει τις 
σχέσεις του Νομικού Προσώπου με άλλους δημόσιους 
φορείς. 

24) Συνεργάζεται με τις αρμόδιες υπηρεσίες του 
Δήμου Καλαβρύτων συγκεντρώνοντας στοιχεία και 
δεδομένα που αναφέρονται στην αποδοτικότητα και 
αποτελεσματικότητα των υπηρεσιών και στην επίτευξη 
των σχετικών περιοδικών τους στόχων, παρακολουθεί 


την εξέλιξή τους, επεξεργάζεται τα στοιχεία και εκδίδει 
ενημερωτικές αναφορές προς τη διοίκηση του Νομικού 
Προσώπου. 

25) Συνεργάζεται στην παρακολούθηση της υλοποίη¬ 
σης προγραμμάτων έργων και δράσεων για την βελτίω¬ 
ση της οργάνωσης του Δ.Μ.Κ.Ο. με στόχο την βελτίωση 
της αποδοτικότητας και της αποτελεσματικότητάς του. 

26) Συνεργάζεται με τις αρμόδιες Υπηρεσίες του Δή¬ 
μου Καλαβρύτων για τη διαμόρφωση των καταλλήλων 
συστημάτων παρακολούθησης του κόστους λειτουργίας 
των οργανωτικών μονάδων του Νομικού Προσώπου και 
του κόστους των παρεχομένων υπηρεσιών προς τους 
πολίτες. 

27) Συνεργάζεται για την εγκατάσταση και τήρηση 
συστημάτων διασφάλισης ποιότητας των επί μέρους 
λειτουργιών του Δ.Μ.Κ.Ο. 

28) Συνεργάζεται για την εγκατάσταση και τήρηση του 
συστήματος διασφάλισηςτης διαχειριστικής επάρκειας 
του Δ.Μ.Κ.Ο. στον σχεδίασμά και παραγωγή δράσεων 
και υπηρεσιών. 

29) Συνεργάζεται για την εκπόνηση των κάθε είδους 
εσωτερικών Κανονισμών του Νομικού Προσώπου σε 
συνεργασία με τις αρμόδιες υπηρεσίες. 

30) Παρακολουθείτηντήρηση και εισηγείται τις τυχόν 
επικαιροποιήσεις της οργανωτικής δομής και γενικότερα 
των διατάξεων του Οργανισμού Εσωτερικής Υπηρεσίας 
του Δ.Μ.Κ.Ο. 

(Αρμοδιότητες σε θέματα Αρχείων, Μουσείων και Πι¬ 
νακοθηκών) 

31) Συγκεντρώνει, διατηρεί, προβάλει και αναδεικνύει 
την τοπική ιστορία, τον τοπικό τύπο, το τοπικό ιστορικό 
αρχείο και τις ειδικές συλλογές με θέμα το Καλαβρυτινό 
Ολοκαύτωμα. 

32) Φροντίζει για τη διάσωση και συγκέντρωση όλων 
των εγγράφων ή χειρογράφων που αναφέρονται στο 
Καλαβρυτινό Ολοκαύτωμα. 

33) Μεριμνά για τη συντήρηση, καταγραφή, ευρετηρί- 
αση, ταξινόμηση και μικροφωτογράφηση ή ψηφιοποί- 
ηση των παραπάνω αρχείων ώστε η διάθεσή τους να 
εξυπηρετεί το ευρύ κοινό αλλά και την λειτουργία και 
τα προγράμματα του Δήμου Καλαβρύτων. 

34) Οργανώνει και διαθέτει τυχόν ειδικά αρχεία που 
έχουν ιδιαίτερη ιστορική αξία για το τοπικό κοινό ώστε 
να αξιοποιούνται για τη μελέτη και την έρευνα. 

35) Ασχολείται με την έρευνα και συγκέντρωση βιβλι¬ 
ακού και άλλου υλικού, τα έργα τέχνης, τα κειμήλια και 
άλλα αντικείμενα άυλα και υλικά, αποδείξειςτηςτοπικής 
ζωής, των ηθών και των εθίμων, τη πόλης και της μείζο- 
νας περιοχής της, από απόψεως ιστορικής, αρχαιολογι¬ 
κής, φιλολογικής, αρχιτεκτονικής, κοινωνικοοικονομικής 
κ.λπ. 

36) Εμπλουτίζει την αρχειακή συλλογή με την αγο¬ 
ρά ή την αποδοχή δωρεάς αρχειακού υλικού από τους 
κατόχους τους και ομοιότυπων αρχειακού υλικού που 
βρίσκονται σε διάφορους φορείς. 

37) Συνεργάζεται με όλους τους τοπικούς φορείς για 
την εύρεση και την διάσωση αρχειακού υλικού. 

38) Συνεργάζεται με τις αρμόδιες υπηρεσίες του 
Υπουργείου Πολιτισμού για την εύρεση, διάσωση και 
αξιοποίηση αρχειακού υλικού. 

39) Αξιοποιεί και συγκεντρώνει υλικό από ιδιωτικά 
αρχειακά ιδρύματα, και συλλέκτες ή συνεργάζεται μαζί 
τους ώστε να μπορεί να αξιοποιηθεί και αυτό το υλικό. 

40) Εκδίδει δημοσιεύματα που εξυπηρετούν τη γνώση 
των ιστορικών πηγών της τοπικής κοινωνίας. 

41) Συμμετέχει σε δράσεις και σχετικά ερευνητικά 
προγράμματα σε συνεργασία με άλλους επιστημονι¬ 
κούς φορείς. 

42) Οργανώνει την έκθεση των αρχείων σε κατάλλη¬ 
λους χώρους και την προβολή τους για την προσέγγιση 
επισκεπτών. 

43) Φροντίζει για την καταλογογράφηση, ταξινόμηση, 
συντήρηση και διαφύλαξη των εντύπων και των άλλων 
συλλογών του, καθώς και για τη μηχανοργάνωση των 
καταλόγων του. 

44) Προωθεί την επιστημονική έρευνα σε θέματα τοπι¬ 
κής ιστορίας και διοργανώνει ειδικά συνέδρια, ημερίδες, 
διαλέξεις κ.λπ. 

45) Φροντίζει για την ψηφιοποίηση των ανωτέρω αρ¬ 
χείων. 

46) Μεριμνά για τη διασφάλιση των εκθεμάτων των 
πινακοθηκών και μουσείων, καθώς και για τη συντήρηση, 
αποκατάσταση και επισκευή των πιθανών φθορών τους. 

47) Μελετά, εισηγείται και προωθεί τον εμπλουτισμό 
των πινακοθηκών και μουσείων σε συνεργασία με άλ¬ 
λους συναφείς οργανισμούς. 

48) Μεριμνά για την τήρηση ειδικών μητρώων για τις 
συλλογές των πινακοθηκών και μουσείων. 

49) Έχει την ευθύνη για την μεταφορά, εγκατάσταση 
και τοποθέτηση των εκθεμάτων καθώς και για την καλή 
λειτουργία όλων των εγκαταστάσεων των πινακοθηκών 
και μουσείων. 

50) Διοργανώνει σε συνεργασία με τους τοπικούς φο¬ 
ρείς, εκδηλώσεις προβολής της πολιτιστικής κληρονο¬ 
μιάς της πόλης. 

51) Συνεργάζεται με τη σχολική κοινότητα διοργανώ- 
νοντας εκδηλώσεις, επισκέψεις κ.α. που προάγουν την 
εκπαιδευτική διαδικασία. 

52) Μεριμνά για την έκδοση και προμήθεια βιβλίων 
και εντύπων για την προβολή και του Καλαβρυτινού 
Ολοκαυτώματος. 

53) Λειτουργεί σε ειδικά διαμορφωμένη αίθουσα του 
Μουσείου, πωλητήριο βιβλίων, εντύπων και μικροαντι- 
κειμένων με αναφορά στο Καλαβρυτινό Ολοκαύτωμα. 

(Αρμοδιότητες σε θέματα Βιβλιοθηκών) 

54) Φροντίζει για τη αποτελεσματική και αποδοτική 
λειτουργία της ειδικής Βιβλιοθήκης. 

55) Μεριμνά για τον εμπλουτισμό των συλλογών της 
βιβλιοθήκης με πάσης φύσεως έντυπο υλικό, βιβλία, 
εφημερίδες, περιοδικά, αφίσες, χάρτες κ.ά. 

56) Φροντίζει για την περιγραφική και θεματική κατα- 
λογογράφηση, ευρετηρίαση καθώς και την ταξινόμηση 
ή αναταξινόμηση του έντυπου και μη υλικού της βιβλι¬ 
οθήκης, σύμφωνα με τους διεθνείς κανόνες. 

57) Φροντίζει για τη συντήρηση, βιβλιοδέτηση και δια¬ 
φύλαξη των εντύπων και των συλλογών της βιβλιοθήκης, 
για την συντήρηση του υλικού και την ενημέρωση των 
καταλόγων. 


58) Παρακολουθεί τις συνδρομές των βιβλιοθηκών 
σε εφημερίδες και περιοδικά και εισηγείται την αγορά 
νέων τίτλων. 

59) Φροντίζει για την κατάρτιση βιβλιογραφιών, τον 
εντοπισμό και την απόκτηση σπανίων βιβλίων ή εντύ¬ 
πων, τον εμπλουτισμό της βιβλιοθήκης με διαφάνειες, 
μικροφίλμς, δίσκους κασέτες, Έϋ, Έϋ-ΚΟΜ, ϋνϋ, καθώς 
και με οπτικοακουστικό, ηλεκτρονικό και κάθε είδους 
υλικό συναφές προς τους σκοπούς της. 

60) Μεριμνά για τη μικροφωτογράφιση και την ψη- 
φιοποίηση των σπανίων εκδόσεων και του πολύτιμου 
αρχειακού υλικού. 

61) Φροντίζει για την προβολή του έργου και των δυ¬ 
νατοτήτων της βιβλιοθήκης, καθώς και για τη δημιουργία 
ευρύτερου αναγνωστικού κοινού. 

62) Μεριμνά για την έκδοση καταλόγων, ειδικών βι¬ 
βλιογραφικών ή βιβλιογραφικών δελτίων της συλλογής 
της βιβλιοθήκης, σε όποια μορφή κριθεί χρήσιμο για τη 
ευχερή πρόσβαση των χρηστών της βιβλιοθήκης στην 
συλλογή της. 

63) Μεριμνά για την προσφορά εξ αποστάσεως υπηρε¬ 
σιών και την ενδυνάμωση της αναγνωστικής συνήθειας 
στα παιδιά από μικρή ηλικία. 

64) Εκπονεί προγράμματα και διοργανώνει εκδηλώσεις 
(εκθέσεις έντυπου - και μη - υλικού, συζητήσεις, διαλέ¬ 
ξεις, σεμινάρια, κ.λπ.) με στόχο τη μόρφωση, ενημέρωση 
των πολιτών. 

65) Συνεργάζεται με Βιβλιοθήκες, Ιδρύματα, Οργανι¬ 
σμούς, Σχολεία κ.ά., που ασχολούνται με το βιβλίο και 
τον πολιτισμό. 

66) Μεριμνά για την περιοδική απογραφή του υλικού 
της βιβλιοθήκης. 

67) Μεριμνά για την εξυπηρέτηση ατόμων με ειδικές 
ανάγκες, μορφωτικών μειονοτήτων, μεταναστών, καθώς 
και οικοδέσμιων αναγνωστών. 

ΕΝΟΤΗΤΑ Β': ΥΠΗΡΕΣΙΕΣ ΥΠΟΣΤΗΡΙΞΗΣ 

Άρθρο 3 

Υπηρεσίες Υποστήριξης 

Οι αρμοδιότητες των υπηρεσιών υποστήριξης, περι- 
γράφονται συνοπτικά ως εξής: 

α). Αρμοδιότητες Διοικητικών Υπηρεσιών (επικουρι¬ 
κές): 

■ Αρμοδιότητες σε θέματα ανάπτυξης ανθρώπινου 
δυναμικού. 

• Αρμοδιότητες σε θέματα μητρώων και διαδικασιών 
προσωπικού. 

■ Αρμοδιότητες σε θέματα γραμματειακής υποστή¬ 
ριξης. 

β). Αρμοδιότητες Οικονομικών Υπηρεσιών: 

• Αρμοδιότητες σε θέματα προϋπολογισμού και οικο¬ 
νομικής πληροφόρησης. 

• Αρμοδιότητες σε θέματα λογιστηρίου και αποθηκών. 

• Αρμοδιότητες σε θέματα προμηθειών υλικών / εξο¬ 
πλισμού / υπηρεσιών. 

• Αρμοδιότητες σε θέματα εσόδων και περιουσίας. 

• Αρμοδιότητες Ταμείου. 

γ). Αρμοδιότητες Τεχνικής Υποστήριξης: 

• Αρμοδιότητες σε θέματα συντήρησης και αποκατά¬ 
στασης βλαβών κτιριακών και ηλεκτρομηχανολογικών 
εγκαταστάσεων. 

• Αρμοδιότητες σε θέματα συντήρησης και αποκατά¬ 
στασης βλαβών εξοπλισμού. 

• Αρμοδιότητες σε θέματα τεχνικής υποστήριξης δια¬ 
φόρων εκδηλώσεων. 

■ Αρμοδιότητες σε θέματα επίβλεψης της εκτέλεσης 
διαφόρων τεχνικών εργασιών. 

Μέχρι τη στελέχωση των παραπάνω υπηρεσιών το σύ¬ 
νολο των υπηρεσιών υποστήριξης μπορεί να παρέχεται 
στο Δημοτικό Μουσείο Καλαβρυτινού Ολοκαυτώματος 
από το Δήμο Καλαβρύτων. 

ΜΕΡΟΣ 3 

ΔΙΟΙΚΗΣΗ -ΕΠΟΠΤΕΙΑ-ΣΥΝΤΟΝΙΣΜΟΣ 

Άρθρο 4 

Διοίκηση - Εποπτεία - Συντονισμός 

1) Το «Δημοτικό Μουσείο Καλαβρυτινού Ολοκαυτώ¬ 
ματος (Δ.Μ.Κ.Ο.) - Ν.Π.Δ.Δ. του Δήμου Καλαβρύτων, δι- 
οικείται από Διοικητικό Συμβούλιο που ορίζεται από το 
Δημοτικό Συμβούλιο του Δήμου Καλαβρύτων, από το 
οποίο εξαρτάται και εποπτεύεται, όπως ορίζεται ειδικό¬ 
τερα από τις κείμενες διατάξεις. 

2) Των Υπηρεσιών του Νομικού Προσώπου προΐσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3) Όλες οι υπηρεσίες του Νομικού Προσώπου συ¬ 
νεργάζονται με το Αυτοτελές Γραφείο Διοίκησης, Επι¬ 
κοινωνίας, Δημοσίων Σχέσεων, Προγραμματισμού και 
Οργάνωσης, κατά το σχεδίασμά και την παρακολούθηση 
εφαρμογής των περιοδικών προγραμμάτων και γενικά 
των προγραμμάτων δράσης του Νομικού Προσώπου. 

4) Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 

Παράλληλα, και για την βελτίωση της αποτελεσματικό- 
τητας και απόδοσηςτου έργου του Νομικού Προσώπου, 
είναι δυνατός ο ορισμός, με απόφαση του Προέδρου: 

α). Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημάτων 
που αφορούν περισσότερες διοικητικές ενότητες του 
Νομικού Προσώπου. 

β). Ομάδων διοίκησης έργου ή προγράμματος. 

γ). Συντονιστών (ρΐΌ|θ<:ΐιτΐ3η39θΐ'5) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

δ). Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 5 

Αρμοδιότητες Προϊσταμένων Διοικητικών 

Ενοτήτων 

Ο Προϊστάμενος μιας Διοικητικής Ενότητας (Αυτοτε¬ 
λούς Γραφείου) ευθύνεται έναντι του αμέσως υπερκεί¬ 


μενου διοικητικού επιπέδου για την αποτελεσματική 
και αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε να 
εκπληρώνονται οι περιοδικοί στόχοι του Νομικού Προ¬ 
σώπου με βάση τα αντίστοιχα προγράμματα δράσης. 

Ειδικότερα: 

1) Διατυπώνει, σε συνεργασία με το ιεραρχικά ανώτε¬ 
ρο διοικητικό επίπεδο, τους στόχους και τα προγράμ¬ 
ματα δράσης της διοικητικής ενότητας καθώς και τους 
αντίστοιχους προϋπολογισμούς, σε συνεργασία με τις 
οικονομικές υπηρεσίες. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα για τις αποφάσεις 
που αποκεντρώνονται στον υπηρεσιακό μηχανισμό, 
μετά από εξουσιοδότηση του Προέδρου του Διοικητι¬ 
κού Συμβουλίου. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας, με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

6) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανάπτυξη 
και επιμόρφωσή του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσεις της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8) Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσι¬ 
ακές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9) Εισηγείται για θέματα αρμοδιότητας της διοικητικής 
ενότητας προς τον Πρόεδρο του Διοικητικού Συμβουλί¬ 
ου και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

10) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωση του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

11) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας που 
εποπτεύει. 

12) Δέχεται τους πολίτες και παρέχει τις αναγκαίες δι- 
ευκρινήσεις σε περιπτώσεις παραπόνων και διαφορών 

σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13) Συνεργάζεται με προϊσταμένους άλλων διοικητι¬ 
κών ενοτήτων του Νομικού Προσώπου ή του Δήμου για 
τον συντονισμό και την ολοκλήρωση των λειτουργιών. 

14) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

15) Είναι υπεύθυνος για την νομιμότητα των ενεργειών 
της διοικητικής μονάδας του. 

16) Παρακολουθεί τη νομοθεσία, τις εξελίξεις της 
επιστήμης και τεχνολογίας και τις εξελίξεις στο τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της διοικητικής ενότητας στις εξελίξεις 
του εξωτερικού περιβάλλοντος. 

Άρθρο 6 

Κανονισμοί Λειτουργίας των Υπηρεσιών 

1) Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγραφές 
αρμοδιοτήτων μπορούν να γίνουν με τη σύνταξη κανο¬ 
νισμών λειτουργίας των οργανικών μονάδων. 

2) Ο λεπτομερής τρόπος λειτουργίας της κάθε οργα¬ 
νικής μονάδας, οι θέσεις εργασίας, οι περιγραφές καθη¬ 
κόντων, οι διαδικασίες διοίκησης και λειτουργίας, καθώς 
και ο τρόπος λειτουργίας των παραρτημάτων, ορίζονται 
με αποφάσεις του Προέδρου του Διοικητικού Συμβουλί¬ 
ου ή καθορίζονται με ειδικούς κανονισμούς λειτουργίας 
που συντάσσονται με απόφαση του Προέδρου μετά από 
εισήγηση των αρμόδιων προϊσταμένων. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 

Άρθρο 7 

Οργανικές θέσεις με σχέση εργασίας Δημοσίου 

Δικαίου 

1) Οι οργανικές θέσεις του μονίμου προσωπικού των 
Νομικών Προσώπων διακρίνονται στις εξής κατηγορίες: 

Λ. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

2) Λαμβάνοντας υπόψη το άρθρο 10 του ν. 3584/2007, 
τα άρθρα 8 και 18 παρ. 12 του ν. 2503/1997, το 
ν. 2190/94 όπωςτροποποιήθηκε και ισχύει, καθώς καιτο 
π.δ. 37α/1987, το π.δ. 22/1990 και το π.δ. 50/2011, όπως 
εκάστοτε ισχύουν, προβλέπεται η παρακάτω σύσταση 
θέσεων για τη στελέχωση του Νομικού Προσώπου: 

Στην κατηγορία Πανεπιστημιακής Εκπαίδευσης, υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΠΕ 

Προβλε- 

πόμενες 

θέσεις 

Καλυμμένες 

θέσεις 

Κενές 

θέσεις 

ΠΕ Ιστορίας και 
Αρχαιολογίας 

1 

0 

1 

Σύνολο θέσεων ΠΕ 

1 

0 

1 


Άρθρο 8 

Θέσεις με σχέση εργασίας Ιδιωτικού Δικαίου 

Ορισμένου Χρόνου 

Προβλέπονται πέντε (5) θέσεις προσωπικού με σύμ¬ 
βαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών, σύμφωνα 
με τις κείμενες διατάξεις. 

ΜΕΡΟΣ 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Άρθρο 9 

Προϊστάμενοι Υπηρεσιών 

Προϊστάμενος του Αυτοτελούς Γραφείου της οργα¬ 
νωτικής δομής του Νομικού Προσώπου τοποθετείται, 
σύμφωνα με τις κείμενες διατάξεις, υπάλληλος των ακό¬ 
λουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 


(Οργανική μονάδα) 

ΚΛΑΔΟΣ 

1 

Αυτοτελές Γραφείο 
Μουσείων 

ΠΕ ή ΤΕ ή ΔΕ ανάλογα με το 
αντικείμενο και τις ανάγκες 
της Υπηρεσίας 


ΜΕΡΟΣ 6 

ΤΕΛΙΚΕΣ ΔΙΑΤΑΞΕΙΣ 
Άρθρο 10 
Τελικές διατάξεις 

3) Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλλη¬ 
λοι κατατάσσονται στις αντίστοιχες θέσεις των σχετικών 
κλάδων. 

4) Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

5) Η κάλυψη των θέσεων θα γίνεται σταδιακά και ορθο¬ 
λογικά, ανάλογα με τις ανάγκες του Νομικού Προσώπου 
και των εκάστοτε διατάξεων. 

6) Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

Από την απόφαση αυτή σύμφωνα με την 5162/ 
26.09.2018 βεβαίωση της οικονομικής υπηρεσίας, προ- 
καλείται δαπάνη ποσού 5.000,00€ για το έτος 2018. 
Για τα επόμενα έτη προκαλείται ετήσια δαπάνη ύψους 
20.000,00 €, η οποία θα προβλέπεται στους αντίστοιχους 
προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 20 Νοεμβρίου 2018 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Γενική Διευθύντρια 

ΓΕΩΡΓΙΑ ΠΑΤΑΚΙΑΡΑ 


Αριθμ. απόφ. 41 (2) 

Καθορισμός ωρών υπερωριακής απασχόλησης 
πρακτικογράφου Δ.Σ. του Κέντρου Υποστήριξης 
και Κοινωνικής Φροντίδας Βρεφικής, Παιδικής 
και Τρίτης Ηλικίας Δήμου Αβδήρων έτους 2019. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΚΕΝΤΡΟΥ 
ΥΠΟΣΤΗΡΙΞΗΣ ΚΑΙ ΚΟΙΝΩΝΙΚΗΣ ΦΡΟΝΤΙΔΑΣ 
ΒΡΕΦΙΚΗΣ ΠΑΙΔΙΚΗΣ ΚΑΙ ΤΡΙΤΗΣ ΗΛΙΚΙΑΣ 
ΔΗΜΟΥ ΑΒΔΗΡΩΝ 

Αφού έλαβε υπόψη: 

Τις διατάξεις του άρθρου 20 του ν. 4354/2015. 

Τη με αρ. πρωτ. 2/1015/ΔΕΠ/05.01.2016 εγκύκλιο του 
Υπουργείου Οικονομικών Γενικό Λογιστήριο του Κρά¬ 
τους. 

Την απόφαση Προέδρου αρ. 12/04-12-2017 «Ορισμός 
Πρακτικογράφου των συνεδριάσεων του Διοικητικού 
Συμβουλίου». 

Το γεγονός ότι υπάρχει πρόβλεψη σχετικών πιστώσε¬ 
ων στον προϋπολογισμό του ΝΠΔΔ οικονομικού έτους 
2019, για την αντιμετώπιση υπερωριών, αποφασίζει 
ομόφωνα: 

Εγκρίνει ομόφωνα την καθιέρωση της αμοιβής υπε- 
ρωριακής απασχόλησης πρακτικογράφου του Διοικητι¬ 
κού Συμβουλίου στην υπάλληλο Γκιαουράκη Αναστασία 
του Συμεών ΔΕΙ Διοικητικού Οικονομικού σε (20) είκοσι 
ώρεςμηνιαίωςαπόΟΙ Ιανουάριου ως και την 31 Δεκεμ¬ 
βρίου 2019, συνολικά ανώτατο όριο ωρών υπερωριακής 
απασχόλησης ως 240 ώρες για το 2019. 


Η συνολική δαπάνη για υπερωριακή απασχόληση 
(αμοιβή πρακτικογράφου) δεν μπορεί να υπερβαίνει την 
πίστωση των 1.500,00 € προϋπολογισμού οικονομικού 
έτους 2017 (ΚΑ 15-6022). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γενισέα, 19 Νοεμβρίου 2018 

Ο Πρόεδρος 

ΚΩΝΣΤΑΝΤΙΝΟΣ ΚΑΣΣΕΡΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην ΔΙΠΑΑΔ/Φ.Κ./150/38655/13-11-2018 απόφαση 
της Υπουργού Διοικητικής Ανασυγκρότησης, που δη- 
μοσιεύθηκε στο ΦΕΚ 5133/τ.Β'/16.11.2018, στη σελίδα 
61099, στην β' στήλη, στον 16ο στίχο εκ των κάτω, δι¬ 
ορθώνεται: 

το εσφαλμένο: «ΔΙΠΑΑΔ/Φ.Κ./150 738655», 
στο ορθό: «ΔΙΠΑΑΔ/Φ.Κ./150 /38655» 

(Από το Εθνικό Τυπογραφείο) 


(4) 

Στην 11756/Δ5/16-10-2018 απόφαση του Υπουργού 
Υποδομών και Μεταφορών, που δημοσιεύθηκε στο ΦΕΚ 
4776/Β725-10-2018, στη σελίδα 57458 στη Β’ στήλη, στο 
στίχο 1, στην παρ. IV, διορθώνεται 
το εσφαλμένο: «Ο χρόνος έναρξης της παραγράφου 
II της παρούσης απόφασης ορίζεται», 
στο ορθό: «Ο χρόνος έναρξης της παραγράφου III της 
παρούσης απόφασης ορίζεται». 

(Από το Υπουργείο Υποδομών και Μεταφορών) 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























